rejauldu/bengali-wikipedia huggingface dataset:
thumb|right|বের্টা ফন জুটনার বের্টা ফেলিৎসিটাস জোফিয়ে ফ্রাইফ্রাউ ফন জুটনার () (জন্ম: ৯ জুন, ১৮৪৩ - মৃত্যু: ২১ জুন, ১৯১৪) একজন অস্ট্রীয় ঔপন্যাসিক এবং শান্তিতে নোবেল পুরস্কারপ্রাপ্ত প্রথম নারী কবি। List of female recipients of the Nobel Prize   জন্ম ও শিক্ষাজীবন  থাম্ব|250x250পিক্সেল|১৮৭৩ সালে জুটনার জুটনারের জন্ম তৎকালীন চেকোস্লোভাকিয়ার (বর্তমান চেক প্রজাতন্ত্র) রাজধানী প্রাগ শহরে। জুটনার দরিদ্র হয়ে পড়া এক অস্ট্রীয় ফিল্ড মার্শাল ফ্রান্‌ৎস-ইয়োজেফ গ্রাফ এর কন্যা এবং ১৮৭৩ সাল অবধি জুটনার বিত্তবান এক পরিবারের গৃহশিক্ষক ছিলেন। তার এক বড় ভাই ছিল যার নাম আর্থার ফ্রান্‌ৎস গ্রাফ। জুটনারের সাথে প্রকৌশলী ও ঔপন্যাসিক আর্থার গুণ্ডাকার ফ্রাইহের ফন জুটনারের (যিনি ১৯০২ সালে মৃত্যুবরণ করেন) বাগদান হয়, কিন্তু তার পরিবার এর বিরোধিতা করে। ১৮৭৬ সালে তিনি আলফ্রেড নোবেলের একটি বিজ্ঞাপনে সাড়া দেন এবং প্যারিসে নোবেলের বাসার গৃহকর্ত্রীর দায়িত্ব নেন। ভিয়েনা ফেরার পূর্বে তিনি শুধুমাত্র এক সপ্তাহের জন্য সেখানে ছিলেন এবং ১৮৭২ সালের ১২ জুন গোপনে আর্থারকে বিয়ে করেন।   কর্মজীবন  ১৮৯১ সালে একটি শান্তিকামী সংগঠন প্রতিষ্ঠা এবং ১৮৯৯ সালে তার উপন্যাস ডি ভাফেন নিডার প্রকাশিত হবার পর জুটনার ধীরে ধীরে শান্তি আন্দোলনের নেতৃত্বদানকারী ব্যক্তিত্বে পরিণত হন। ১৮৯২ থেকে ১৮৯৯ সাল পর্যন্ত আন্তর্জাতিক শান্তিকামী সাময়িকীর সম্পাদিকা থাকাকালে জুটনার আন্তর্জাতিক খ্যাতি অর্জন করেন। হেনরি থমাস বাকল, হার্বার্ট স্পেন্সার এবং চার্লস ডারউইনের লেখা তার শান্তিকামী চেতনাকে প্রভাবিত করেছিল । যদিও আলফ্রেড নোবেলের সাথে তার সাক্ষাৎ ক্ষণিকের জন্য, তবুও ১৮৯৬ সালে নোবেলের মৃত্যুর আগ পর্যন্ত তার সাথে জুটনারের চিঠি আদান-প্রদান হয়েছে। ধারণা করা হয় যে, আলফ্রেড নোবেল তার সকল অর্থ যে সকল পুরস্কারের জন্য উইল করে দিয়েছিলেন তার মধ্যে "শান্তি পুরস্কার" সংযুক্ত করার পিছনে জুটনারের এক বিশাল প্রভাব আছে। জুটনার নিজে ১৯০৫ সালে পুরস্কারটি জিতেছিলেন।  ১৯১৪ সালে তার লেখা বিখ্যাত উপন্যাস ডি ভাফেন নিডার চলচ্চিত্রে রূপায়িত হয়; "নরডিস্ক ফিল্মস কোম্পানি"-র ২ জন বিখ্যাত চলচ্চিত্র প্রযোজক হোলগার মাডসেন এবং কার্ল থিওডর এর প্রযোজনা করেন। ২০০৫ সালে জার্মানিতে জুটনারের স্মারক ডাকটিকেট প্রকাশ করা হয়। অস্ট্রিয়ার ২ ইউরো মুদ্রায় জুটনারের ছবি চিত্রিত করা হয় এবং এর পূর্বে অস্ট্রীয় ১০০০ শিলিং ব্যাংকনোটেও তার ছবি চিত্রায়ণ করা হয়েছিল।   পুরস্কার ও সম্মাননা   নোবেল শান্তি পুরস্কার   তথ্যসূত্র    পাদটীকা    বহিঃসংযোগ   Nobel Entry   More Info from Nobel Winners  Another biography on Bertha von Suttner  2005 — the Bertha von Suttner Year         বিষয়শ্রেণী:১৮৪৩-এ জন্ম বিষয়শ্রেণী:১৯১৪-এ মৃত্যু বিষয়শ্রেণী:অস্ট্রীয় সাংবাদিক বিষয়শ্রেণী:প্রাগের ব্যক্তি বিষয়শ্রেণী:চেক নোবেল বিজয়ী বিষয়শ্রেণী:অস্ট্রীয় শান্তিবাদী বিষয়শ্রেণী:অস্ট্রীয় ঔপন্যাসিক বিষয়শ্রেণী:নোবেল শান্তি পুরস্কার বিজয়ী নারী বিষয়শ্রেণী:অস্ট্রীয় অজ্ঞেয়বাদী বিষয়শ্রেণী:অস্ট্রীয় নোবেল বিজয়ী বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:নোবেল বিজয়ী নারী বিষয়শ্রেণী:১৯শ শতাব্দীর লেখিকা
ফ্রেডেরিক লি, নিউটনের ব্যারন লি, পিসি (৩ আগস্ট ১৯০৬ - ৪ ফেব্রুয়ারি ১৯৮৪)  ছিলেন একজন ব্রিটিশ লেবার পার্টির রাজনীতিবিদ এবং পির।   জীবনের প্রথমার্ধ  জোসেফ এবং মার্গারেট লির ঘরে ম্যানচেস্টারে  জন্মগ্রহণকারী তিনি ল্যাংওয়ার্দি রোড স্কুল অফ ইঞ্জিনিয়ারিংয়ে পড়াশোনা করেছিলেন।  তিনি ১৯৪৪ থেকে ১৯৪৫ সাল পর্যন্ত ম্যানচেস্টারের ট্র্যাফোর্ড পার্কের মেট্রোপলিটন-ভিকার্সের ওয়ার্কস কমিটির চেয়ারম্যান এবং অ্যামালগ্যামেটেড ইঞ্জিনিয়ারিং ইউনিয়নের জাতীয় কমিটির সদস্য ছিলেন।   রাজনৈতিক জীবন  পূর্বে সালফোর্ড সিটি কাউন্সিলের সদস্য ছিলেন। তিনি ১৯৪৫ সালের সাধারণ নির্বাচনে ম্যানচেস্টার হুলমের সংসদ সদস্য নির্বাচিত হন।  ১৯৫০ সালের সাধারণ নির্বাচনের জন্য যখন এই নির্বাচনী এলাকাটি বিলুপ্ত করা হয়। এরপর তিনি ল্যাঙ্কাশায়ারের নিউটন নির্বাচনী এলাকার জন্য নির্বাচিত হন এবং ১৯৭৪ সালের ফেব্রুয়ারির সাধারণ নির্বাচনে সংসদ থেকে অবসর গ্রহণের আগ পর্যন্ত তিনি এই আসনেই ছিলেন।  ১৯৬০ সালে, অ্যানিউরিন বেভানের মৃত্যুর পর, তিনি জর্জ ব্রাউন এবং জেমস ক্যালাগানের বিরুদ্ধে লেবার ডেপুটি লিডারশিপের জন্য বামপন্থী প্রার্থী হিসেবে দাঁড়ান। ক্যালাগান বাদ পড়ার পর, লি ব্রাউনের কাছে ১৪৬ ভোটে ৮৩ ভোটে পরাজিত হন।  তিনি ১৯৪৮ সাল থেকে চ্যান্সেলরের সংসদীয় ব্যক্তিগত সচিব ছিলেন এবং ১৯৫০ থেকে ১৯৫১ সাল পর্যন্ত শ্রম ও জাতীয় পরিষেবা মন্ত্রণালয়ের সংসদীয় সচিব, ১৯৬৪ থেকে ১৯৬৬ সাল পর্যন্ত বিদ্যুৎমন্ত্রী, ১৯৬৬ সালে উপনিবেশের শেষ প্রতিমন্ত্রী এবং ১৯৬৭ থেকে ১৯৬৯ সাল পর্যন্ত ডাচি অফ ল্যাঙ্কাস্টারের চ্যান্সেলর হিসেবে মন্ত্রীর পদে অধিষ্ঠিত ছিলেন।  ১৯৬৪ সালে তিনি প্রিভি কাউন্সেলর নিযুক্ত হন।   পরবর্তী জীবন  ১৯৭৪ সালে অবসর গ্রহণের পর ১ জুলাই ১৯৭৪ তারিখে মার্সিসাইড কাউন্টির নিউটনের ব্যারন লি হিসেবে আজীবন পির হিসেবে মনোনীত হন।   তথ্যসূত্র   বহিঃসংযোগ    বিষয়শ্রেণী:ডাচি অব ল্যাঙ্কাস্টারের অধ্যক্ষ বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:উপনিবেশের রাষ্ট্র সচিব বিষয়শ্রেণী:জন্মস্থান অনুপস্থিত বিষয়শ্রেণী:উইলসন সরকারের মন্ত্রী, ১৯৬৪-১৯৭০ বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:সম্মিলিত প্রকৌশল ইউনিয়ন সমর্থিত সংসদ সদস্য বিষয়শ্রেণী:১৯৮৪-এ মৃত্যু বিষয়শ্রেণী:১৯০৬-এ জন্ম
মোটবডেলা মন্টেজুমা (বৈজ্ঞানিক নাম: ) হচ্ছে জোঁকের একটি প্রজাতি। মার্কিন যুক্তরাষ্ট্রের মধ্য অ্যারিজোনার মন্টেজুমা ওয়েল অংশে এই জোঁকের দেখা মেলে। এটি একটি নিশাচর প্রাণী, এবং ঐ স্থানেরই এন্ডেমিক উভচর প্রাণী হায়েলেলা মন্টেজুমা হচ্ছে এই জোঁকের প্রধান শিকার।   বিবরণ  পরিণত বয়সের মোটবডেলা মন্টেজুমা লম্বায় প্রায়  হতে পারে (সামনের ও পেছনের চোষকসহ)।   বিস্তৃতি  thumb|250px|অ্যারিজোনায় অবস্থিত মন্টেজুমা কূপ মোটবডেলা মন্ডেজুমা প্রকৃতিগতভাবে এরপোবডেলা গণের খুবই কাছাকাছি, এবং উত্তর আমেরিকা থেকে আলাস্কা ও মেক্সিকো জুড়ে এই গণের বিভিন্ন প্রজাতির বিস্তৃতি রয়েছে। যদিও মোটবডেলা মন্টেজুমা-কে একমাত্র অ্যারিজোনার ইয়াভাপি কাউন্টির মন্টেজুমা কাসল ন্যাশনাল মেমোরিয়ালের অন্তর্গত মন্টেজুমা কূপেই দেখা যায়।   বাস্তুতন্ত্র  মন্টেজুমা কূপে মাছের বসবাসের জন্য খাবার খুব বেশি নেই, কারণ এর পানির ওপরাংশে শিকারের উপযোগী প্রাণীর সংখ্যা খুবই কম। যদিও কিছু সংখ্যক অমেরুদণ্ডী প্রাণী এই কূপটিতে বাস করে। মোটবডেলা মন্টেজুমার প্রধান শিকার ঐ কূপেরই একটি এন্ডেমিক উভচর। এর নাম হায়েলেলা মন্টেজুমা।   আচরণ  মোটবডলা মন্টেজুমা একটি নিশাচর প্রাণী। দিনের পুরো সময়টাই এই জোঁক কূপের তলদেশে কাটায়। সেসময় এর খাদক ওয়াটারফাউল পানির ওপরাংশে অবস্থান করে। রাত হলে এই জোঁক উন্মুক্ত পানি সাঁতরে ডাঙ্গায় উঠে আসে এবং তীরের কাছাকাছি থাকা উভচরগুলোকে শিকার করে। এটিই একমাত্র জোঁক যা মুক্ত পানিতে শিকার করে। শব্দের দ্বারা এই জোঁক তার শিকারের অবস্থান শনাক্ত করে। এছাড়া এই কূপে এই প্রজাতির জোঁকের ডায়েল ভার্টিকাল মাইগ্রেশন ঘটারও নজির পাওয়া যায়।   জীবনচক্র  অন্যান্য অনেক জোঁকের মতোই মোটবডেলা মন্টেজুমা একটি হার্মাফ্রোডাইট। অর্থাৎ, দুটো পৃথক প্রজাতি একে অপরের নিষেক ঘটতে সাহায্য করে, এবং এর ফলে পুষ্টিসমৃদ্ধ গুটিতে ডিমের সৃষ্টি হয়। হাঁস, ও অন্যান্য শিকারীর হাত থেকে রক্ষা করতে ডিমগুলোকে কূপের গভীর তলদেশে অবস্থান করানো হয়। ডিমগুলো নিজে নিজেই ফুটে ওঠে ও বাচ্চা জোঁকের জন্ম নেয়।   তথ্যসূত্র   বিষয়শ্রেণী:জোঁক বিষয়শ্রেণী:অঙ্গুরীমাল
কুইন’স পার্ক ওভাল () ত্রিনিদাদ ও টোবাগোর রাজধানী পোর্ট অব স্পেনে অবস্থিত বিখ্যাত ক্রিকেট মাঠ। ক্যারিবীয় দ্বীপপুঞ্জ ওয়েস্ট ইন্ডিজের সর্বাধিক দর্শক ধারণ ক্ষমতাসম্পন্ন মাঠ হিসেবে এর সবিশেষ পরিচিতি রয়েছে। এটি ২৫,০০০ দর্শক ধারণে সক্ষম। ক্যারিবিয় দ্বীপপুঞ্জে অবস্থিত যে-কোন স্টেডিয়ামের তুলনায় এখানে সবচেয়ে বেশি টেস্ট ম্যাচ অনুষ্ঠিত হয়েছে। এছাড়াও, ২০০৭ সালের ক্রিকেট বিশ্বকাপের বেশ কয়েকটি একদিনের আন্তর্জাতিক ক্রিকেট খেলা অনুষ্ঠিত হয়। কুইন্স পার্ক ক্রিকেট ক্লাবের নিজস্ব মাঠ এটি। ত্রিনিদাদ ও টোবাগো ক্রিকেট দল তাদের নিজস্ব অধিকাংশ খেলাই এ মাঠে খেলে থাকে। এ মাঠে ক্রিকেট ছাড়াও ঘরোয়া এবং আন্তর্জাতিক ফুটবল খেলাও অনুষ্ঠিত হয়।  তথ্যসূত্র   বহিঃসংযোগ   Queen's Park Cricket Club Official Website  Queen's Park Oval Entry at Cricinfo    আরও দেখুন   স্টেডিয়াম  বিউসেজাউর স্টেডিয়াম  ওয়েস্ট ইন্ডিজ ক্রিকেট দল  ২০১৩-এ আন্তর্জাতিক ক্রিকেট  ২০১৩ পাকিস্তান ক্রিকেট দলের ওয়েস্ট ইন্ডিজ সফর  বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ বিষয়শ্রেণী:পোর্ট অফ স্পেন বিষয়শ্রেণী:ত্রিনিদাদ ও টোবাগোয় ক্রিকেট মাঠ বিষয়শ্রেণী:ত্রিনিদাদ ও টোবাগোয় ফুটবল মাঠ বিষয়শ্রেণী:২০০৭ ক্রিকেট বিশ্বকাপের স্টেডিয়াম
থাম্ব| বীরু কেসকুস ভিরু কেসকুস (বা ভিরু সেন্টার, ) এস্তোনিয়ার তালিনের শপিং এবং বিনোদন কেন্দ্র। দর্শনার্থীদের সংখ্যা অনুসারে, এটি এস্তোনিয়ার বৃহত্তম শপিং সেন্টার। কেন্দ্রটি বাল্টিক রাজ্যের বৃহত্তম সৌন্দর্য পণ্য এবং গহনা এলাকা।   সেন্টারটি ২০০৪ সালে খোলা হয়েছিল।   ভিরু হোটেল (আজকাল সোকোস হোটেল ভিরু নামে পরিচিত) এই সেন্টারের পাশে অবস্থিত।    তথ্যসূত্র    বহিঃসংযোগ     বিষয়শ্রেণী:২০০৪-এ প্রতিষ্ঠিত বিপণিবিতান বিষয়শ্রেণী:এস্তোনিয়ার বিপণিবিতান
শহীদ ক্ষুদিরাম মহাবিদ্যালয় ভারতের কামাখ্যাগুড়ির একটি সাধারণ ডিগ্রি কলেজ। এটি আলিপুরদুয়ার জেলায় অবস্থিত। এটি ১৯৯৬ সালে প্রতিষ্ঠিত হয়। এটি উত্তরবঙ্গ বিশ্ববিদ্যালয় দ্বারা অনুমোদিত ও কলা বিভাগে স্নাতক কোর্স প্রদান করে।Colleges under University of North Bengal    বিভাগসমূহ   কলা  বাংলা ইংরেজি ইতিহাস ভূগোল রাষ্ট্রবিজ্ঞান দর্শন   আরও দেখুন    তথ্যসূত্র    বহিঃসংযোগ  শহীদ ক্ষুদিরাম মহাবিদ্যালয় উত্তরবঙ্গ বিশ্ববিদ্যালয়  বিশ্ববিদ্যালয় মঞ্জুরি কমিশন জাতীয় মূল্যায়ন ও প্রত্যয়ন পরিষদ  বিষয়শ্রেণী:আলিপুরদুয়ার জেলার বিশ্ববিদ্যালয় ও কলেজ বিষয়শ্রেণী:উত্তরবঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৬-এ পশ্চিমবঙ্গে প্রতিষ্ঠিত
মুরাত ভার্গি (জন্ম ১৯৪৭) হলেন একজন তুর্কি ধনকুবের ব্যবসায়ী, এমভি হোল্ডিং-এর প্রতিষ্ঠাতা, চেয়ারম্যান এবং প্রেসিডেন্ট এবং তুরস্কের বৃহত্তম মোবাইল ফোন পরিষেবা প্রদানকারী তুর্কসেলের প্রতিষ্ঠাতা।    ভার্গি ১৯৪৭ সালে জন্মগ্রহণ করেন  তিনি হেলসিঙ্কি স্কুল অফ ইকোনমিক্স থেকে স্নাতক ডিগ্রি অর্জন করেছেন।    ভার্গি বিবাহিত, দুই সন্তানের জনক এবং ফ্রান্সের মোনাকোতে থাকেন।    তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি শতকোটিপতি বিষয়শ্রেণী:তুর্কি ব্যবসায়ী
সৌরভ চক্রবর্তী একজন ভারতীয় অভিনেতা ও মডেল। তিনি মূলত বাংলা সিনেমায় অভিনয় করেন । এছাড়া তিনি তেলুগু, তামিল ,হিন্দি সিনেমাও হিন্দি ধারাবাহিকে ও অভিনয় করেছেন। তিনি গেম (২০১৪-এর চলচ্চিত্র),প্যান্থার - হিন্দুস্থান মেরি জান,লেফট রাইট লেফট (২০০৬), স্ক্রিপ্টেড (২০১৮),টোটাল দাদাগিরি (চলচ্চিত্র),বাঘ বন্দি খেলা ,শেষ থেকে শুরু ,অমর প্রেম (২০১৬-এর চলচ্চিত্র)‎,ধ্রুবা,গলি রাউডি, সাগপথাম,তাদাপ এর জন্য পরিচিত।  ব্যক্তিগত জীবন এক বাঙালি বরেন্দ্র ব্রাহ্মণ পরিবারে তার জন্ম। তিনি শুধুমাত্র তার অভিনয় করা বিভিন্ন ভূমিকার জন্যই নয় বরং সমস্ত প্রেমের সম্পর্কের জন্যও আলোচিত হয়েছেন । তিনি স্বীকার করেছেন যে শৈশবে তার ইংরেজি শিক্ষিকার প্রতি ক্রাশ ছিল। তার প্রথম চুম্বনটি তার প্রতিবেশীর সাথে হয়েছিল যখন তিনি পঞ্চম শ্রেণীতে ছিলেন। তার ইচ্ছে আছে সূর্য অস্ত যাওয়ার সময় তিনি তার বাগদত্তার সাথে একটি সমুদ্র সৈকতে যাবেন। যখন সূর্যের আলো কমলা দেখাবে এবং সে সময় তারা  সালসা নাচবেন। তার স্ত্রীকেও বুদ্ধিমান এবং দুঃসাহসিক হতে হবে।  অভিনয় জীবন তিনি বেশ কয়েকটি বিখ্যাত হিন্দি টিভি ধারাবাহিক এবং বিভিন্ন ভাষার কিছু চলচ্চিত্রেও উপস্থিত হয়েছেন। লেফট রাইট লেফট নামের একটি অত্যন্ত বিখ্যাত এবং অত্যন্ত লালিত যুব  হিন্দি ধারাবাহিকে ক্যাডেট পিটার বুবনিস-এর একটি বলিষ্ঠ ও মনোমুগ্ধকর ভূমিকায় অভিনয়ের মাধ্যমে তিনি অভিনয়ের ক্ষেত্রে আত্মপ্রকাশ করেন। এটি কঠোর প্রশিক্ষণের মধ্য দিয়ে যাওয়া সেনা কর্মীদের জীবনের উপর ভিত্তি করে তৈরি করা হয়েছিল। এটি চ্যানেল সনি সাব এ প্রচারিত হয়েছিল। ছোট বহুর মতো অন্যান্য প্রাইম টাইম ধারাবাহিকেও তাকে দেখা যায়। এটির দ্বিতীয় সিজনে দীর্ঘ সময়ের বিরতি দেখানো হয়। এতে প্রগতির ছেলের চরিত্রে অভিনয় করেন সৌরভ। যে একজন বিজনেস টাইকুন । তার চরিত্রটি খুব শক্তিশালী । যা ধারাবাহিকে নেতিবাচক আলোতে দেখানো হয়েছিল। এই চরিত্রটির নাম ছিল বিরাট । যে সঙ্গীতা কাপুরের স্বামী ছিল এতে। ইমাজিন টিভিতে প্রচারিত বিখ্যাত সিরিয়াল কিতনি মহব্বত হ্যায়-এর দ্বিতীয় সিজনেও সৌরভকে দেখা গিয়েছিল। এতে তিনি ধোঁধু নামে আরুশির প্রেমিক চরিত্রে অভিনয় করেন। পরিন্দে নামে আরেকটি  ধারাবাহিকেও দেখা গেছে তাকে।   গেম (২০১৪-এর চলচ্চিত্র) ছিল তার প্রথম সিনেমা। তামিল সিনেমা সাগপথাম তেও তিনি অভিনয় করেন। যেটি সুরেন্দ্রন দ্বারা পরিচালিত হয়েছিল । এটি  ২০১৫ সালের ২ এপ্রিল মুক্তি পেয়েছিল।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের অভিনেতা বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা
এম-২৪৭ যুক্তরাষ্ট্রের মিশিগানে অবস্থিত একটি রাজ্য ট্রাঙ্কলাইন মহাসড়ক। রাস্তাটি বেঙ্গর টাউনশিপ হয়ে এম-১৩ এবং বে সিটি রিক্রেয়েশান এরিয়া এর সংযোগ-সড়ক হিসেবে কাজ করে। একটি ট্রাঙ্কলাইন মহাসড়ক হিসেবে রাস্তাটি এম-১৩ থেকে শুরু হয়ে ৩.০৩৬ মাইল পথ পাড়ি দিয়ে পার্কের দিকে অগ্রসর হয়। দৈনিক গড়ে রাস্তাটি দিয়ে ৬,০০০ এর একটু বেশি যানবাহন চলাচল করে। এম-২৪৭ রাস্তাটি ১৯২০ সাল থেকেই ট্রাঙ্কলাইন মহাসড়ক হিসেবে পরিচিত। ১৯৬১ থেকে ১৯৯৮ সাল পর্যন্ত রাস্তাটি ছিল সর্বোচ্চ ননইন্টারস্টেট হাইওয়ে। রাস্তাটিকে এম-২৪৭ নাম দেবার পূর্বে রাস্তাটি এম-১১১ এবং এম-৪৭ এর অংশ ছিল।   রাস্তার বিবরণ  এম-২৪৭ এর দক্ষিণ প্রান্তবিন্দু এম-১৩, এখান থেকে রাস্তাটি ইউক্লিড অ্যাভিনিউ হয়ে কাউকাউলিন নদী পাড়ি দিয়ে ২.৭ মাইল অতিক্রম করে। অবশেষে রাস্তাটি বিভার রোডে এসে পূর্বদিকে মোড় নিয়ে পার্কের প্রবেশমুখে গিয়ে সমাপ্ত হয়। পুরো রাস্তাটি সাগিনাউ সাগরের পাশে অবস্থিত। অবশ্য এর কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।  মিশিগান ডিপার্টমেন্ট অব ট্রান্সপোর্টেশান (এমডিওটি), অ্যাভারেজ অ্যানুয়াল ডেইলি ট্রাফিক (এএডিটি) ব্যবহার করে যানবাহন এর পরিসংখ্যান করে থাকে। এটি দ্বারা একটি রাস্তার কোন অংশ দিয়ে কি পরিমাণ যানবাহন চলাচল করে তা পরিমাপ করা যায়। ২০০৯ সালের হিসাব মতে, রাস্তাটির দক্ষিণ প্রান্ত দিয়ে গড়ে দৈনিক ৬,১৩৫টি যানবাহন চলাচল করে, যখন বাকি অংশ দিয়ে ট্রাফিকের পরিমাণ ৬,২২৪টি। এছাড়াও দৈনিক প্রায় ১৯০ টি বাণিজ্যিক যানবাহন চলাচল করে। যদিও মোট গাড়ি চলাচলের পরিমাণ ২০০৮ সালের তুলনায় (গড়ে দৈনিক ৫,০৩১ থেকে ৫,৬৭৩টি ছিল) বেড়েছে, তবুও বাণিজ্যিক গাড়ির পরিমাণ কমেছে (২১৪টি)।    ইতিহাস  ১৯২৯ সাল নাগাদ এম-২৪৭ রাস্তাটি তৈরী করা হয় বর্তমান স্থানে। তখন এর নাম দেওয়া হয়েছিল এম-১১১। ১৯৩৭ সালে এম-৪৭ কে এম-১১১ করার পূর্ব পর্যন্ত এই নাম বজায় ছিল। তারপর ১৯৬১ সালে আবারো রাস্তাটির নামকরণ রহিত করে, ইউএস ১০ এর অংশে পরিনত করে ফেলা হয় এবং নামকরণ করা হয় এম-২৪৭, যেটি স্টেট পার্কের সাথে এম-২৪৭ এর সংযোগ-সড়ক ছিল। আপার পেনিনসুলাতে এম-৫৫৩ তৈরী হবার আগে ১৯৬১ থেকে ১৯৯৮ সাল পর্যন্ত রাস্তাটি ছিল সর্বোচ্চ ননইন্টারস্টেট হাইওয়ে।    মূখ্য অংশবিশেষ    তথ্যসূত্র    বহিঃসংযোগ    M-247 at Michigan Highways  M-247 at Michigan Highway Ends  M-247  at CanHighways  বিষয়শ্রেণী:মিশিগান অঙ্গরাজ্যের মহাসড়ক
বোকাইনগর রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার গৌরীপুর উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে বোকাইনগর রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  পরিষেবা বোকাইনগর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: বিজয় এক্সপ্রেস    ময়মনসিংহ এক্সপ্রেস ঈশা খাঁ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:ময়মনসিংহ জেলার রেলওয়ে স্টেশন
সুকুমার দাশগুপ্ত (৭ মে ১৯০৭ - ১৯৬১)  একজন ভারতীয় বাংলা চলচ্চিত্রের পরিচালক ও চিত্রনাট্যকার।    চলচ্চিত্র তালিকা   পরিচালক ভূমিকায়   আসিয়ানা (১৯৩৬) রাজগি (১৯৪৭) এপার ওপার (১৯৪১) পাষাণ দেবতা (১৯৪২) নন্দিতা (১৯৪৪) সাত নম্বর বাড়ি (১৯৪৬) আভিজাত্য (১৯৪৯)  বানপ্রস্থ (১৯৫০)  প্রত্যাবর্তন (১৯৫১)  সঞ্জীবনী (১৯৫২)  সাত নম্বর কয়েদী (১৯৫৩)  সদানন্দের মেলা (১৯৫৪)  ওরা থাকে ওধারে (১৯৫৪)  পরিশোধ (১৯৫৫)  মহানিশা (১৯৫৬)  অভয়ের বিয়ে (১৯৫৭)  হাত বাড়ালেই বন্ধু (১৯৬০)  সাথীহারা (১৯৬১)  চিত্রনাট্যকার ভূমিকায়  মায়া (১৯৩৬)  প্রযোজক ভূমিকায়   ওরা থাকে ওধারে (১৯৫৪)  হাত বাড়ালেই বন্ধু (১৯৬০)  তথ্যসূত্র  বহিঃসংযোগ বিষয়শ্রেণী:ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:১৯৬১-এ মৃত্যু বিষয়শ্রেণী:১৯০৭-এ জন্ম
যশোর আমিনিয়া কামিল মাদ্রাসা বাংলাদেশের যশোর জেলার সদর উপজেলার পশ্চিম বারান্দিপাড়া এলাকায় অবস্থিত একটি আলিয়া মাদ্রাসা। এটি ১৯৫২ সালে মোস্তফা ফরিদ আহমেদ চৌধুরী কর্তৃক প্রতিষ্ঠিত হয়। বর্তমানে প্রতিষ্ঠানে প্রায় ৯০০ শিক্ষার্থী এবং ৪০ জন শিক্ষক রয়েছেন। মাদ্রাসাটির দাখিল ও আলিম শ্রেণী বাংলাদেশ মাদ্রাসা শিক্ষাবোর্ড এবং ফাজিল ও কামিল শ্রেণী ইসলামি আরবি বিশ্ববিদ্যালয়ের অধীনে পরিচালিত হয়। মাদ্রাসাটির বর্তমানের নাম মো. সাখাওয়াত হোসেন। মাদ্রাসাটির ইআইআইইএন নাম্বার ১১৬০৫২, মাদ্রাসা কোড ১৫৭৬৬ এবং শিক্ষাবোর্ড কোড ৩৩১০৪।     ইতিহাস    ১৯৫২ সালে যশোর অঞ্চলে ইসলামি শিক্ষা বিস্তারের লক্ষ্যে যশোর শহরে এই মাদ্রাসা প্রতিষ্ঠিত হয়। শুরু থেকেই এটি এলাকার মর্যাদাসম্পন্ন দ্বীনি শিক্ষাপ্রতিষ্ঠান হিসেবে পরিচিতি পেয়েছে। মাদ্রাসাটি ৭ জানুয়ারি ১৯৬৯ সালে সরকারি স্বীকৃতি লাভ করে। মাদ্রাসার এমপিও রেজিস্ট্রেশন নম্বর হল ৫৫০৬০২২৪০১।     শিক্ষা কার্যক্রম  এই মাদ্রাসায় ইবতেদায়ী থেকে শুরু করে দাখিল, আলিম, ফাজিল এবং সর্বোচ্চ ধাপ কামিল শ্রেণী পর্যন্ত রয়েছে। দাখিল ও আলিম শ্রেণীতে বিজ্ঞান ও মানবিক উভয় শাখা রয়েছে। এছাড়াও ফাজিল ও কামিল শ্রেণীতে আল কুরআন, আল হাদিস ও দাওয়াহ বিভাগ চালু রয়েছে। মাদ্রাসাটির ইবতেদায়ী শ্রেণীতে ৮ জন, দাখিল সেকশনে ৯ জন, আলিম সেকশনে ১০ জন শিক্ষক পাঠদান করে থাকে। এছাড়াও ফাজিল ও কামিলে ১৩ জন শিক্ষক পাঠদান করে।   সুযোগ-সুবিধা  মাদ্রাসাটি যশোর শহরের অন্যতম একটি আধুনিক মাদ্রাসা, এখানে নানা সুযোগ সুবিধা রয়েছে, এগুলোর মধ্যে অন্যতম:  আবাসিক সুবিধা — ছাত্রদের জন্য আবাসিক ব্যবস্থাপনা রয়েছে, এখানে ৬ষ্ঠ শ্রেণীর উপরের শিক্ষার্থীরা অবস্থান করতে পারে। একাধিক আবাসিক শিক্ষক এসব শিক্ষার্থীদের তদারকি করে।  মসজিদ — মাদ্রাসার কেন্দ্রীয় মসজিদে নিয়মিত ধর্মীয় শিক্ষাদান করা হয়। ফজরের নামাজের পরে প্রতিদিন কুরআন তিলাওয়াত করানো হয়, মাঝেমধ্যে মসজিদে অন্যান্য গুরুত্বপূর্ণ আলোচনার আয়োজনও করা হয়।  ঈদগাহ — উপজেলার বৃহত্তম ঈদ জামাত এখানে অনুষ্ঠিত হয়, যেখানে প্রায় ৩ লক্ষাধিক মুসল্লি অংশগ্রহণ করে থাকে। এই ঈদগাহের জন্য মাদ্রাসাটি পুরো যশোর জেলায় পরিচিতি লাভ করেছে।   খেলার মাঠ — শিক্ষার্থীদের জন্য সুবিস্তৃত খেলার মাঠ রয়েছে, এই মাঠে আন্তঃপ্রতিষ্ঠান খেলার আয়োজনও হয়ে থাকে। মাদ্রাসার শিক্ষার্থীরা নিয়মিত নানা খেলাধুলায় অংশগ্রহণ করে থাকে।  হলরুম — বিভিন্ন অনুষ্ঠান ও কর্মসূচির জন্য ব্যবহৃত বড় হলরুম রয়েছে। এই হলরুমে নানা সাংস্কৃতিক আয়োজন, পুরস্কার বিতরণী অনুষ্ঠান, গান ও গজল প্রদর্শনী আয়োজন করা হয়। স্কুলের অভ্যন্তরীণ সকল অনুষ্ঠান এই হলরুমেই আয়োজিত হয়ে থাকে।  মহিলা কমনরুম — মহিলা শিক্ষার্থীদের জন্য পৃথক কমনরুম রয়েছে।   তথ্যসূত্র    বহিঃসংযোগ   https://www.aminiamadrasah.com - অফিশিয়াল ওয়েবসাইট  মাদ্রাসার ফেসবুক গ্রুপ  বিষয়শ্রেণী:যশোর জেলার আলিয়া মাদ্রাসা বিষয়শ্রেণী:বাংলাদেশের কামিল মাদ্রাসা বিষয়শ্রেণী:যশোর জেলার মহাবিদ্যালয় বিষয়শ্রেণী:যশোর সদর উপজেলা বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত বিষয়শ্রেণী:১৯৫২-এ প্রতিষ্ঠিত শিক্ষাপ্রতিষ্ঠান
ইস্কাটন সবুজ সংঘ ক্লাব বাংলাদেশের ঢাকার ইস্কাটন এলাকায় অবস্থিত একটি ফুটবল ক্লাব। ক্লাবটি বর্তমানে বাংলাদেশী ফুটবলের ষষ্ঠ স্তরের পাইওনিয়ার ফুটবল লিগে প্রতিযোগিতা করে।   ইতিহাস  ইস্কাটন সবুজ সংঘ ক্লাব ১৯৭২ সালে ঢাকার পুরাতন ইস্কাটন এলাকায় প্রতিষ্ঠিত হয়। ১৯৮৮ সালে কোচ আকবর বাবলুর অধীনে ক্লাবটি ঘরোয়া ফুটবলে প্রবেশ করে। ক্লাবটি ১৯৮৮ থেকে ১৯৯০ সালের মধ্যে ধারাবাহিকভাবে উন্নতি লাভ করে, ১৯৮৮-৮৯ মৌসুমে ঢাকা তৃতীয় বিভাগ লীগ এবং ১৯৮৯-৯০ মৌসুমে ঢাকা দ্বিতীয় বিভাগ লীগ জয় করে। ঢাকা লীগে উন্নীত হওয়ার পরে, ক্লাবটি ১৯৯২ সালে তাদের প্রথম শীর্ষ-স্তরীয় লীগ খেলায় ব্রাদার্স ইউনিয়নের বিরুদ্ধে একটি উল্লেখযোগ্য বিজয় অর্জন করে। ঐ মৌসুমে বিশটি ক্লাবের মধ্যে সবুজ সংঘ ষোলোতম স্থান অর্জন করেছিল।  ১৯৯৩ সালের লিগ মৌসুম শুরু হওয়ার আগে, বাংলাদেশ ফুটবল ফেডারেশন ঢাকায় একটি প্রিমিয়ার ডিভিশন ফুটবল লিগ চালু করে ও সেটি শীর্ষ স্তরের মর্যাদা দেয়। আগের বছরের নীচের ১০টি ক্লাব ঢাকা প্রথম বিভাগ লীগে রয়ে যায়, এইভাবেই ইস্কাটনের শীর্ষ স্তরের লীগে খেলার যাত্রা শেষ হয়। কয়েক বছরের মধ্যে, ক্লাবটি আরও অবনমন হয়। ২০০৩ সালে তৎকালীন চতুর্থ স্তরে লীগ ঢাকা থার্ড ডিভিশন লিগে অংশগ্রহণের পর ক্লাবটি কয়েক বছর নিষ্ক্রিয় ছিল।  ২০১৯ সালে, ক্লাবটি পাইওনিয়ার ফুটবল লীগে অংশগ্রহণ করে। ২০২০ সালে, ইলিয়াস আহমেদ সিএস-এর সাথে কোয়ার্টার ফাইনালে হারার ফলে ক্লাবটি উপরের লিগে উন্নীত হওয়া থেকে বঞ্চিত হয়। সাম্প্রতিক সময়ে, ইস্কাটন সংঘের ক্লাব হাউসে অবৈধ ক্যাসিনো চালাতে দেখা যায় এবং ২০১৯ সালে বাংলাদেশে ক্যাসিনো কেলেঙ্কারির সময় পুলিশ ক্লাবটিতে অভিযান চালায়।   অর্জন    ঢাকা দ্বিতীয় বিভাগ লিগ  চ্যাম্পিয়নস (১) : ১৯৮৯-৯০  ঢাকা তৃতীয় বিভাগ লিগ  চ্যাম্পিয়নস (১) : ১৯৮৮-৮৯   তথ্যসূত্র   বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত ফুটবল ক্লাব বিষয়শ্রেণী:বাংলাদেশের ফুটবল ক্লাব
ভাষা স্মৃতিস্তম্ভ হল দক্ষিণ কলকাতার দেশপ্রিয় পার্কে অবস্থিত একটি স্মৃতিস্তম্ভ। এটি বাঙালি সাহিত্যিক ও ঢাকা ও শিলচরের ভাষা আন্দোলনের শহিদদের প্রতি উৎসর্গিত।  ২০১১ সালের ২০ ফেব্রুয়ারি তদনীন্তন রেলমন্ত্রী মমতা বন্দ্যোপাধ্যায় ভাষা স্মৃতিস্তম্ভ উদ্বোধন করেন।Language memorial inaugurated in Kolkata স্মৃতিস্তম্ভের উদ্বোধনী অনুষ্ঠানে উপস্থিত ছিলেন নৃত্যশিল্পী অমলা শঙ্কর, সংগীতশিল্পী দ্বিজেন মুখোপাধ্যায়, আরতি মুখোপাধ্যায়, ইন্দ্রাণী সেন, অনুপ ঘোষাল, সৈকত মিত্র, নির্মলা মিশ্র ও সাহিত্যিক শীর্ষেন্দু মুখোপাধ্যায়।  ভাষা স্মৃতিস্তম্ভ কলকাতার দ্বিতীয় বাংলা ভাষা শহিদ স্মারক। কলকাতার প্রথম ভাষা শহিদ স্মারকটি ১৯৯৮ সালে মধ্য কলকাতার এসপ্ল্যানেড অঞ্চলে অবস্থিত সুরেন্দ্রনাথ পার্কের ভাষা উদ্যান অংশে স্থাপিত হয়েছিল।আজ আন্তর্জাতিক মাতৃভাষা দিবস সাড়ম্বরে পালিত হচ্ছে বিশ্বের ১৮৮টি দেশে।  তথ্যসূত্র  বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার ভবন ও স্থাপনা বিষয়শ্রেণী:বাংলা ভাষা আন্দোলন বিষয়শ্রেণী:কলকাতার স্মৃতিস্তম্ভ ও স্মারক
গুরুনাথ সেনগুপ্ত' (১৮৪৮-১৯১৪) একজন প্রখ্যাত হিন্দু সংস্কৃত পণ্ডিত এবং কবি ছিলেন। যশোর জেলার নড়াইলে জন্মগ্রহণ করেন। তিনি ১৮৬৭ সালে কলকাতা নর্মাল স্কুল থেকে ত্রিবার্ষিক পরীক্ষায় উত্তীর্ণ হয়ে একাডেমিক সাফল্য অর্জন করেন। তিনি "কবিরত্ন" অর্থাৎ "কবিদের মধ্যে একটি রত্ন" উপাধি লাভ করেন। সেনগুপ্ত কলকাতার আহিরীটোলা বঙ্গবিদ্যালয়ে শিক্ষক হিসেবে জ্ঞান প্রদান করেন।  সারা জীবন ধরে সেনগুপ্ত সংস্কৃত এবং বাংলায় অসংখ্য রচনা রচনা করেছেন। যার মধ্যে সাহিত্যের বিভিন্ন ধারা রয়েছে। তাঁর লেখার মধ্যে রয়েছে কবিতা, ভাষ্য, টীকা, ধর্মীয় বক্তৃতা, দার্শনিক গ্রন্থ, উপন্যাস এবং প্রবন্ধের সংকলন। সংস্কৃত সাহিত্যের পরিমন্ডলে, তার উল্লেখযোগ্য কিছু রচনা হল "সত্যধর্ম" (শাশ্বত ধর্ম), "গুনারত্নম" (সদ্গুণ), "সত্যামৃত" (সত্যের অমৃত), "গুণসূত্রম" (সদাচারের উপর ভিত্তিমূলক গ্রন্থ), "ধর্মজীবসা"। " (ধর্মীয় বক্তৃতা), "শ্রীরামচরিতম" (রামের উপর একটি মহাকাব্য), "শ্রীগৌরব্রত্তম" (মহাকাব্য), "বারিদুতম" (দ্য রেইন মেসেঞ্জার), "পত্নীশতকম" (স্ত্রীদের উপর শ্লোক), এবং "শিক্ষাশতকম" (শিক্ষা সম্পর্কিত আয়াত)।  বাংলা সাহিত্যে, সেনগুপ্তের উল্লেখযোগ্য রচনাগুলির মধ্যে রয়েছে "তত্ত্বজ্ঞান" (দর্শন), "দামপতিধর্মালপ" (একটি দম্পতির ধর্মীয় আলোচনা), "অদ্ভূত উপাখ্যান" (একটি অদ্ভুত গল্প), "কমালিনী" (মহাকাব্য), এবং "সুভদ্রহরণ" (মহাকাব্য)। , যা পাঠকদের প্রশংসা কুড়িয়েছে।  তাঁর সাহিত্যিক অবদানের বাইরে, গুরুনাথ সেনগুপ্ত আধ্যাত্মবাদের প্রবক্তা হিসাবেও স্বীকৃত ছিলেন। বছরের পর বছর কঠোর তপস্বী অনুশীলন এবং আত্মদর্শনের মাধ্যমে, তিনি জ্ঞান অর্জন করেছিলেন এবং "সত্যধর্ম" (শাশ্বত ধর্ম) নামে সনাতন ধর্মের একটি নতুন ধর্মীয় মতবাদ প্রচার করেছিলেন। এই মতবাদ ঈশ্বরের উপাসনায় উদ্ভাসিত গুণাবলীর অনুশীলনের মাধ্যমে নফসের উচ্চতাকে জোর দিয়েছিল।  গুরুনাথ সেনগুপ্তের জীবন ও সাহিত্যকর্ম একটি দীর্ঘস্থায়ী প্রভাব ফেলে, সংস্কৃতে তাঁর গভীর পাণ্ডিত্য এবং আধ্যাত্মিক জ্ঞানার্জনের সাধনাকে তুলে ধরে।  তথ্যসূত্র  বিষয়শ্রেণী:বাঙালি হিন্দু সাধু বিষয়শ্রেণী:যশোর জেলা বিষয়শ্রেণী:বাঙালি লেখক বিষয়শ্রেণী:১৮৪৮-এ জন্ম বিষয়শ্রেণী:১৯১৪-এ মৃত্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী লেখক অসম্পূর্ণ
খ্রোনিঙেন (ওলন্দাজ: Groningen) নেদারল্যান্ডসের উত্তরাঞ্চলে অবস্থিত খ্রোনিঙেন প্রদেশের সবচেয়ে বড় শহর এবং রাজধানী। শহরটির অবস্থান ড্রেন্ট্‌সে আ ও হুন্‌জে নদী এবং কিছু খালের সংযোগস্থলে। তবে নদী দুটিকেও বর্তমানে খালের মত রূপ দেয়া হয়েছে যাদের দুই ধার কনক্রিট দিয়ে বাঁধানো। এর নিকটে কিছু হ্রদ রয়েছে, যেমন, দক্ষিণ-পশ্চিমে লেইক্‌স্টারমিয়ার, দক্ষিণে পাটার্সভোল্ড্‌সেমিয়ার, পূর্বে বোর্খমেরেন এবং দক্ষিণ-পূর্বে জাউড্‌লার্ডারমিয়ার।গুগল মানচিত্র  খ্রোনিঙেনের ইতিহাস সম্ভবত নবম শতাব্দীতে শুরু হয়েছে, তবে ১০৪০ সালের আগে শহরটি সম্বন্ধে তেমন কিছু জানা যায় না। সে বছর পুণ্য রোমান সম্রাট হেনরি ৩ খ্রোনিঙেন ও তার আশপাশের জেলাগুলোর কর্তৃত্ব উট্রেখ্‌টের বিশপের হাতে ন্যাস্ত করেছিলেন। একটি কৃষক গোষ্ঠীর বসতি হিসেবে যাত্রা শুরু করে খ্রোনিঙেন পরবর্তীতে "আ" (Aa) নদীর কারণে উত্তরাঞ্চলের অন্যতম বাণিজ্যিক কেন্দ্রে পরিণত হয়। দ্বাদশ শতকে এখান থেকে আ নদীর মাধ্যমে ক্রুসেডে অংশগ্রহণকারী যোদ্ধাদের জাহাজ সরবরাহ করা হতো।এনসাইক্লোপিডিয়া ব্রিটানিকা   পাদটীকা    তথ্যসূত্র   এনসাইক্লোপিডিয়া ব্রিটানিকা, Groningen, ১৯ জুন ২০১৩ তারিখে সংগৃহীত  গুগল মানচিত্র, Groningen   বহিঃসংযোগ   Groningen অফিসিয়াল ওয়েবসাইট  খ্রোনিঙার জাদুঘর  দ্বিতীয় বিশ্বযুদ্ধের ইতিহাস  বিষয়শ্রেণী:নেদারল্যান্ডসের শহর